**Bestyrelsesmøde onsdag d. 12. januar 2022 kl. 17.30**

Deltagere: Frederik, Rene, Daniel, Benny, Martin, Ulrik, Rene, Mads og Thomas

Afbud: Lennart

**Referat**

1. **Godkendelse af referat fra bestyrelsesmødet d. 08/12/2021**
2. **Opfølgning fra seneste bestyrelsesmøde**
3. **Økonomi**
   1. Regnskabet er stort set færdiggjort. Der er kommet lidt flere indtægter (ca 75.000kr) ind fra FUTURE siden sidste møde. Derudover indtægt for Efterårstur til Bornholm for U14
   2. De ekstra indtægter i efteråret gør, at regnskabet bliver mere positivt end forecastet tidligere. Dvs at vi nu regner med et resultat på omkring 400.000 kr i overskud. Det skyldes bla lavere lønninger til trænere og sportslig ansvarlig, der stoppede i løbet af året.
4. **Oplæg om ansættelse af ungarbejdere som trænere i børneafdelingen** 
   1. Unge trænere, der selv er fodboldspillere kan noget, som forældretrænerne ikke kan mht teknik, fysik og teknik. Det vil vi gerne bruge til at uddanne nogle ung-trænere, der måske har lyst til at fortsætte trænergerningen, når de bliver voksne. Ung-trænerne skal bruges til at hjælpe med træningen på børneårgangene.
   2. Stor opbakning fra bestyrelsen og projektet sættes i gang. Det forventes, at kunne starte til februar 2022 med nogle kandidater, som allerede har vist interesse for projektet.
5. **Potentiel ny sponsoraftale**
   1. Et reklamefirma har tilbudt klubben penge for at få tilladelse til at hænge et reklamebanner op på hegnet ud mod Lyngbyvej i den sydlige del af anlægget. Aftalen indebærer ikke en umiddelbar risiko for klubben, da virksomheden påtager sig alt arbejde og ansvar.
   2. Lennart har gjort rede for nogle forhold, der skal være på plads og tages højde for, for at et banner ikke ødelægger noget på anlægget – og klubben.
   3. Som udgangspunkt er der opbakning i bestyrelsen, men også nogle forbehold. Der var en drøftelse om det kunne udformes som en sponsoraftale. Dernæst vil vi gerne have undersøgt hos en advokat, hvilke risici, der er for klubben.
   4. Benny tager fat i Sammy for at høre om han kan hjælpe.
   5. Mads beder om et kontraktoplæg
6. **Budget 2022** 
   1. Mads vil gerne kigge på nogle af posterne igen, men foreløbig ser vi på et budget, hvor resultatet bliver et overskud på omkring 100.000 kr.
7. **Generalforsamling 2022**
   1. Der er ikke forslag til andre emner
8. **Status ny sportslig leder for ungdom mv.**
   1. Vi fortsætter processen, udvælger kandidater og informerer bestyrelsen om hvad vi går videre med
   2. Det kan være, at stillingen bliver delt op i to dele. En ansvarlig for u12-u15 og en u17-til og med senior.
9. **Trænersituationen på 1. holdets**
   1. Assistenttræneren har overtaget ansvaret for holdet frem til sommer
   2. 2. holds træneren har sgt op. Lars og Rene tager kontakt med ham for at høre nærmere om årsag og om han evt. kunne være interesseret i at tage u19. holdet.
   3. Lars giver 1. holds træner teamet besked om at tage 2. holdet frem til en løsning er på plads.
10. **Hædersbevisninger i B 1903** 
    1. Benny har lavet et oplæg, som beskriver kriterier for hædersnål og æresmedlem. De øvrige medlemmer skal komme med evt. yderligere input til kriterier inden næste møde.
11. **Nyt fra udvalgene**
12. **Fastlæggelse af næste bestyrelsesmøder**
    1. Onsdag: 9/2 – Torsdag d. 24/2 (GF)
13. **Eventuelt**
    1. Benny deltog i møde med formænd for moderklubber fra øst. Der blev bl.a. diskuteret saltning af baner, udenlandsk ejerskab, pokalturnering. Derudover indlæg om futsal.
    2. Træner/leder afslutning og nytårskur besluttes når vi kender udsigterne på corona restriktioner
    3. Næste fondsmøde er fastsat til d. 3/2 2022
    4. Repræsentantskabsmøde i DBU K d. 28/2 2022